Bok- en Blou Bul-legende help Goue Leeus slypVictor Matfield (Foto: Twitter) ʼn Legendariese Springbok, Bulls- en Blou Bul-speler gaan help om die Goue Leeus se Curriebekerspan te slyp. Die bond het Donderdag in Johannesburg bekend gemaak dat die gewese Bokslot Victor Matfield die hoofafrigter Swys de Bruin as voorspeler-afrigter sal bystaan. As konsultant sal hy hom veral op lynstaan-, en saam met die Bokstut Balie Swart, op skrumwerk toespits. Joey Mongalo, wat die Leeus se o.19-span verlede jaar tot provinsiale kampioen gebrei het, is die span se nuwe verdedigingsafrigter. Hy was in 2015 die hulpafrigter van die SA span by die toernooi om die Junior Wêreldbeker. Die res van die afrigting- en steunspan is JP Ferreira (aanval), Ivan van Rooyen (kondisionering), Rob Collins (spandokter), Preven Appalsamy (fisioterapeut), Jannie Klingbiel (biokinetikus), Ram Mpila en Carol Dickson (masseurs), Mustapha Boomgaard (spanbestuurder) en Johane Singwane (hulpbestuurder). Die span wat Saterdag teen die Sharks speel, is ook aangewys. 15. Sylvian Mahuza, 14. Madosh Tambwe, 13. Jacques Nel, 12. Rohan Janse van Rensburg, 11. Anthony Volmink, 10. Jaco van der Walt, 9. Dillon Smit, 8. Ryan Kankowski (kaptein), 7. Fabian Booysen, 6. Cyle Brink, 5. Marvin Orie, 4. Robert Kruger, 3. Johannes Jonker, 2. Robbie Coetee, 1. Corné Fourie. Bank: 16. Michael Willemse, 17. Sti Sithole, 18. Bobby de Wee, 19. Hacjivah Dayimani, 20. Marco Janse van Vuuren, 21. Siya Masuku, 22. Aphiwe Dyantyi.